મહેસાણા રેલ્વે સ્ટેશન પર યશવંતપુરાથી અજમેર તરફ જઈ રહેલી ટ્રેનનું સ્ટોપેજ નહી હોવા છતાં પણ ઉતરવા જતાં ફેરીયાનું કમકમાટીભર્યુ મોત નીપજ્યુ હતું. મહેસાણા રેલ્વે સ્ટેશન પર મંગળવારે સવારે ૧૦-૧૫ વાગ્યા પહેલાં રેલ્વે બ્રોડગેજ લાઈન નંબર-૨ નાં પ્લેટફોર્મ નંબર- ૨ પર યશવંતપુરાથી અજમેર તરફ જઈ રહેલી ૧૬૫૩૪ નંબરની અપડાઉન રનીંગ ટ્રેનમાંથી ઉતરતી વખતે પડી જતાં ટ્રેન નીચે આવી જઈને કપાઈ જવાથી એક ફેરીયાનું મોત થયુ હતું.આ ઘટના બનતાં રાજકીય રેલ્વે પોલીસે તપાસ કરતાં તે રેલ્વે સ્ટેશન પરનાં એક સ્ટોલ પર ફેરીયા તરીકે નોકરી કરતો હતો.